Panu Peltokangas

Panu Peltokangas (s. 22. syyskuuta 1992) on suomalainen koripalloilija, pelipaikaltaan sentteri. Hän edustaa Korisliigassa pelaavaa Tampereen Pyrintöä ja on pelannut samassa sarjassa myös kasvattajaseurassaan Korikobrissa/Kobrissa sekä Korihaissa.

 Pelaajaura 
 Kobrat ja kausi Korihaissa 

Peltokangas on Lapuan Korikobrien kasvatti. Hän edusti seuran juniorijoukkueita valtakunnallisissa divisioonissa ja kaudella 2008–2009 A-poikien SM-sarjassa. Peltokangas nousi Korikobrien miesten I-divisioonassa pelanneen miesten edustusjoukkueen kokoonpanoon kaudeksi 2010–2011https://www.basket.fi/basket/uutiset/lapuan-korikobrille-pelaajasopimuksia/ pelaten I-divisioonaa kahden kauden ajan pienessä roolissa.Panu Peltokangas – Suomen Koripalloliitto 

Ensimmäisen pääsarjaottelussa Peltokangas pelasi kaudella 2013–2014 5. lokakuuta pelatussa ottelussa Tapiolan Honkaa vastaan tehden kaksi pistettä. Seuraavalla kaudella Peltokangas teki Korisliigan ennätyksikseen pisteissä 22 Kouvoja vastaan 8. helmikuuta 2015 ja levypalloissa kahdeksan Pyrintöä vastaan 30. maaliskuuta. Peltokangas jatkoi nimensä Kobriksi typistäneessä lapualaisjoukkueessa kaudella 2015–2016.https://www.basket.fi/basket/uutiset/korikobrille-nippu-jatkosopimuksia-craytonista-paavalmentaja/ Kauden viimeisessä runkosarjaottelussaan Loimaata vastaan 26. maaliskuuta Peltokangas teki uudeksi pääsarjaennätyksekseen kolme heitontorjuntaa. Kobrien kausi päättyi putoamiseen sarjaporrasta alemmas.

Kesäkuussa 2016 Peltokangas siirtyi Korisliigaan nousseeseen Korihaihin jota edusti kauden 2016–2017.http://www.korihait.fi/uutiset/korihait-valmiina-korisliigaan/http://www.basket.fi/uutiset/kaikki_uutiset/?x122462=40427212 Hän pelasi kauden uransa siihen asti korkeimmalla, 5,5 pisteen, ottelukeskiarvolla. Peltokankaan kautta haittasi sarjan keskivaiheilla tapahtunut pieni loukkaantuminen, josta hän kuntoutui kauden jälkeen. Seuraavaksi kaudeksi hän palasi Kobriin.https://www.basket.fi/basket/uutiset/lapuan-kobrille-nippu-sopimuksia/ 9. joulukuuta 2017 Peltokangas teki Espoo Unitedia vastaan ennätyksekseen kuusi pallonriistoa. Kobrat sijoittui runkosarjan viimeiseksi ja säilyi sarjassa voitettuaan HBA-Märskyä vastaan pelatun liigakarsinnanhttps://www.basket.fi/basket/uutiset/lapuan-kobrat-liigakarsinnan-voittoon-jatkaa-korisliigassa-kaudella-2018-19/.

Peltokangas jatkoi Kobrissa myös seuraavan kauden 2018–2019https://korisliiga.fi/basket/uutiset/kobra-kasvatit-turja-ja-peltokangas-jatkavat-lapualla/ sivuten runkosarjassa yhden ottelun levypalloennätystään (8) kolmesti ja heitontorjuntaennätystään (3) kerran. Peltokankaan kausi oli pirteä: hänen tehokkuuslukemansa 7,5 oli uran siihen asti suurin. Samoin levypalloissa ja vapaaheittojen määrässä sekä tarkkuudessa Peltokankaalla oli uransa siihen mennessä selkeästi paras pääsarjakausi.

 Tampereen Pyrintö 

Heinäkuussa 2019 Peltokangas siirtyi Tampereen Pyrintöön 1+2-vuotisella sopimuksella.https://www.aamulehti.fi/a/b44729f1-7b63-47d9-ab3f-92c0dc5e5873 https://www.basket.fi/basket/uutiset/panu-peltokangas-pyrinnon-paitaan/https://pyrinto.fi/panu-peltokangas-pyrintoon/  Hän oli koronaviruspandemian vuoksi kesken runkosarjan päättyneellä kaudella viidenneksi sijoittuneen Pyrinnön selkeästi paras pelaaja +/--tilastossa. Peltokangas teki tynkäkaudella runkosarjassa ennätyksensä useissa tilastokategorioissa: hän muun muassa onnistui kahden pisteen heitoissaan 57-prosenttisesti, otti 1,4 hyökkäyslevypalloa ja jakoi 1,2 korisyöttöä ottelua kohden. Korisliigan ohella Pyrintö pelasi Suomen cupissa, jossa se putosi välierissä.

Toukokuussa 2020 Peltokangas ja Pyrintö käyttivät sopimusoptionsa ja tekivät kahden kauden mittaisen jatkosopimuksen.https://pyrinto.fi/panu-peltokangas-jatkaa-pyrinnossa/https://www.aamulehti.fi/a/3255830d-b740-4886-8aae-3f01638fe389

 Pelityyli ja ominaisuudet 

Peltokangas tunnetaan paljon työtä tekevänä joukkuepelaajana, jonka vaikutus joukkueelle on tilastolukemia merkittävämpi. Peltokangas on myös hyvä levypallopelaaja: kaudella 2019–2020 hän otti suomalaispelaajista viidenneksi eniten hyökkäyslevypalloja ottelua kohti vaikka pelasi alle 16 minuuttia per ottelu.https://www.basket.fi/korisliiga/tilastot/. Sami Toiviainen kuvaili Peltokankaan Pyrintöön siirtymisen yhteydessä tämän pärjäävän sekä voimakkuutensa ansiosta korin alla että urheilullisuudellaan kauempana koristahttps://ilkkapohjalainen.fi/arkisto/peltokangas-siirtyy-kobrista-tampereen-pyrintoon-1.3021716.

 Lähteet 
 Panu Peltokangas Suomen Koripalloliitto

 Viitteet 

 Aiheesta muualla 
 Panu Peltokangas Basketball Player Profile eurobasket.com 

Luokka:Suomalaiset koripalloilijat
Luokka:Vuonna 1992 syntyneet
Luokka:Elävät henkilöt